Bergen filharmoniske kor

Bergen Filharmoniske Kor (BFK) ble reorganisert og formelt stiftet i 1919, men har som Bergen Filharmoniske Orkester røtter tilbake til 1765. Koret er tilknyttet Musikkselskapet Harmonien og har rundt 100 sangere. Håkon Matti Skrede er kormester (dirigent).

Sammen med et av verdens eldste symfoniorkestre har BFK lange tradisjoner. Koret har gjort flere plateinnspillinger med gode internasjonale anmeldelser. Innspillingen av Leoš Janáčeks Glagolská mše (norsk: Glagolittisk messe) ble nominert til Grammy Award for «Best Choral Performance» i 2017. Innspillingen av Benjamin Brittens opera Peter Grimes ble tildelt tidsskriftet Gramophones priser for beste operainnspilling og årets beste innspilling (Recording of the Year) i 2021. Denne forestillingen mottok ovasjoner ved Edinburgh Festival i 2017, og etter fremføring i London Festival Hall i 2019.

I 2022 ble koret en integrert del av Musikkselskapet Harmonien. Sammen med blant annet Bergen Filharmoniske Orkester og Bror Magnus Tødenes fikk de Spellemannprisen 2023 i klassen klassisk for utgivelsen Frederick Delius: A Mass of Life.

 Referanser 

 Eksterne lenker 


Kategori:Kor i Bergen
Kategori:Etableringer i 1919
Kategori:Vinnere av Spellemannprisen